kardosdrur/scandi-wiki huggingface dataset:
Londons pendlerbælte

Londons pendlerbælte (engelsk London Commuter Belt, også kendt som London Metropolitan Area) er et navn på området omkring Greater London. 

Grænserne for bæltet er ikke fastsat, og eftersom rejsetiden bliver kortere og kommunikationsmidler forbedres er det blevet muligt at pendle fra et større område. Pendlerbæltet dækker pr. 2006 store dele af South East England og en del af East of England, herunder grevskaberne Kent, Surrey, Berkshire, Buckinghamshire, Hertfordshire og Essex. Området havde ved folketællingen i 2001 13.945.000 indbyggere.

Se også 
 Londons byområde

Pendlerbælte
Pendlerbælte
Hanshi

Hanshi (kanji: 範士 : hiragana: はんし) er den Højeste instruktør titel ( Shōgō (称号)  inden for japansk kamsport/kampkunst, som referer til en senior ekspert, der anses for at være en "underviser af undervisere". Titlen er brugt i mange forskellige former for budo Man kan forsøge at opnå den hvis man har bestået Renshi og Kyushi instruktør graderne ofte omkring 7-8. dan. Hvilket betyder at det er en titel det tager mange år, og mange mislykkedes forsøg at opnå.

Japanske titler
Kyoshi
Renshi
Sempai
Sensei
Shihan
Soke

Kampsport
Pianisten (film fra 2002)

Pianisten (en: The Pianist) er en biografisk krigsdramafilm fra 2002 produceret og instrueret af Roman Polanski efter manuskript af Ronald Harwood og med Adrien Brody i hovedrollen. Filmen er baseret på den selvbiografiske bog The Pianist fra  1946, en Holocaust-memoir af den polsk-jødiske pianist, komponist og Holocaust-overlevende Władysław Szpilman. Filmen var en co-produktion af Frankrig, Storbritannien, Tyskland og Polen.

Pianisten havde premiere på filmfestivalen i Cannes i 2002 den 24. maj 2002, hvor den vandt Guldpalmen. Filmen modtog udbredt kritikerros, hvor kritikere roste Polanskis instruktion, Brodys præstation og Harwoods manuskript. Ved den 75. Oscar-uddeling vandt filmen for bedste instruktør (Polanski), bedste filmatisering (Harwood) og bedste mandlige hovedrolle (Brody), og blev nomineret til fire andre, inklusive bedste film (den blev slået af Chicago). Den modtog også BAFTA-prisen for bedste film og BAFTA-prisen for bedste instruktion i 2003, og syv franske Césars, inklusive bedste film, bedste instruktør og bedste skuespiller for Brody. Den blev i 2016 inkluderet i BBC's "100 Greatest Films of the 21st Century".

Plot 

Polen, anden verdenskrig. Den jødiske Wladyslaw Szpilman er en talentfuld pianist, der undgår deportation. I lighed med tusindvis andre jøder bliver han tvunget til at leve under usle forhold i en ghetto midt i Warszawa. Det lykkes ham at stikke af og gemmer sig i storbyens ruiner. En tysk officer yder hjælp til den hårdt plagede Szpilman.

Modtagelse 
Filmen modtog i 2003 tre Oscars for Bedste instruktør, Bedste mandlige hovedrolle og en oscar for Bedste filmatisering

Pianisten har også modtaget Den Gyldne Palme.

Referencer

Eksterne henvisninger 
 

Britiske film fra 2002
Franske film fra 2002
Film instrueret af Roman Polanski
De Gyldne Palmer
Film fra Polen
Dramafilm fra Tyskland
Film fra Storbritannien
Dramafilm fra Frankrig
Film om 2. verdenskrig
Film baseret på biografier
César for bedste musik skrevet til en film
Engelsksprogede film
Tyske film fra 2002
Hammersmith and Fulham

Hammersmith and Fulham er en bydel i London. Den blev oprettet i 1965 ved at Hammersmith og Fulham blev slået sammen.

Steder i distriktet 

 Fulham
 Hammersmith
 Old Oak Common
 Parsons Green
 Sands End
 Shepherd's Bush
 Waltham Green

Sport 

Både Fulham FC, Chelsea FC og Queens Park Rangers FC hører til i distriktet.

Linford Christie, olympisk guldmedaljevinder på 100 meter sprint, boede og trænede i distriktet, og et stadion der er opkaldt efter ham.

I bydelen ligger White City, som i dag er mest kendt som tilholdssted for BBC. Tidligere lå White City Stadium der. Det var hovedarena under OL i London i 1908, og blev senere hovedsagelig brugt for atletik og greyhound-løb. Stadionet blev revet ned i 1984.

Det er også flere roklubber i Hammersmith and Fulham, som tilsammen har ni olympiske guldmedaljer.
Wandsworth

Wandsworth er en bydel i det sydvestlige London. Den blev oprettet i 1965 ved at kredsene Battersea og dele af Wandsworth blev slået sammen. Clapham og det meste af Streatham tilhørte den gamle kreds Wandsworth, men blev lagt til Lambeth.

Steder i Wandsworth 

 Balham
 Battersea
 Earlsfield
 Furzedown
 Nine Elms
 Putney
 Putney Heath
 Putney Vale
 Roehampton
 Southfields
 Streatham Park
 Tooting
 Wandsworth
London Philharmonic Orchestra

London Philharmonic Orchestra (LPO), (også London Session Orchestra) er et britisk orkester, med tilhold i Royal Festival Hall, London. LPO blev etableret i 1932 af Thomas Beecham. Orkesteret blev selvstyret i 1939. 

Orkesteret vil være kendt sine bidrag til film som Lawrence of Arabia, The Mission og The Lord of the Rings. I 1990-tallet udgav orkesteret plader med orkesterversioner af Pink Floyds, Led Zeppelins, og The Whos musik, og de har i det sidste samarbejdet med Nightwish på deres album Once, og med en kommende plade. Orkesteret vandt Spellemannprisen 1995 i klassen orkestermusik for Sjostakovitj: cellokoncerter med Truls Mørk som sollist på cello og Mariss Jansons som dirigent.

Eksterne henvisninger 

 London Philharmonic Orchestra officielle side

Se også 
 Philharmonia Orchestra

Symfoniorkestre
Musik fra England
Philharmonic Orchestra
Etableret i 1932
Philharmonia Orchestra

Se også London Philharmonic Orchestra.

Philharmonia Orchestra er et orkester i London stiftet i 1945 af Walter Legge. Orkesteret har siden 1995 holdt til i Royal Festival Hall, London, men er også husorkester i De Montfort Hall i  Leicester og i Bedfords Corn Exchange.

Orkesteret var studieorkester for pladeselskabet EMI, men har også haft flere koncertserier. Orkesteret står bag mere end 1.000 pladeindspilninger og meget filmmusik. Blandt orkestrets dirigenter var Arturo Toscanini, Wilhelm Furtwängler Herbert von Karajan og Otto Klemperer og fra 2008 Esa-Pekka Salonen.

Eksterne henvisninger 
 philharmonia.co.uk

Symfoniorkestre
Kultur i London
Musik fra England
Etableret i 1945
London Sinfonietta

London Sinfonietta er et engelsk kammermusikorkester som har specialiseret sig i samtidsmusik.

Orkesteret blev etableret i 1968 af Nicholas Snowman og David Atherton.

Eksterne links 
 londonsinfonietta.org.uk

Symfoniorkestre
Musik fra England
Sinfonietta
Route Nationale 134

Den franske vejstrækning route nationale 134 eller bare RN 134 forbinder byen Saugnacq-et-Muret i departementet Landes med Somportpasset i departementet Pyrénées-Atlantiques, hvor den møder grænsen til Spanien.

Der fandtes tidligere en Route nationale 134bis i Pyrénées-Atlantiques. Den forbandt byen Gan med Pourtaletpasset. Denne vejstrækning er nu blevet nedklasseret til departementsvej.

Siden 2007 er kun strækningen syd for Pau blevet ved med at være en national vej, mens den nordlige stump er overført til departemental drift. Meget snart vil en forbindelse mellem Pau og Oloron-Sainte-Marie se dagens lys, og der mangler ikke andet end den del, som krydser Aspedalen.

Vejforløb

Departementet Landes 
 Saugnacq-et-Muret (startpunkt ved forbindelsen til Route nationale 10)
 Moustey (7 km)
 Pissos (12 km)
 Trensacq (24 km)
 Sabres (31 km)
 Perrègue, commune de Sabres (32 km)
 Garein (45 km)
 Uchacq-et-Parentis (60 km)
 Mont-de-Marsan (67 km) 
 strækning fælles med Route nationale 124 mellem Mont-de-Marsan og Aire-sur-l'Adour
 Aire-sur-l'Adour (101 km) 
 Ségos (Gers) (110 km)
 Saint-Agnet (Landes) (112 km)
 Sarron (km)

Departementet Pyrénées-Atlantiques 
 Garlin (117 km)
 Claracq (123 km)
 Navailles-Angos (136 km)
 Serres-Castet (142 km)
 Pau (151 km) 
 Jurançon (153 km)
 Gan (160 km)
 Oloron-Sainte-Marie (183 km) 
 Asasp-Arros (192 km)
 Sarrance (201 km)
 Accous (210 km)
 Etsaut (219 km)
 Urdos (224 km)
 Col du Somport (234 km)

Økonomisk betydning 
Denne vejstrækning er et vigtigt kommunikationsled mellem Spanien og Frankrig og mere præcist mellem den Aragonien og Aspedalen. I 1990'erne blev forbedringen af RN 134 og gennembrydningen af Somporttunnellen genstand for en langtrukken kamp mellem de offentlige myndigheder, det lokale erhvervsliv og økologisterne, som vurderede, at tilstrømningen af lastbiler i denne bjergregion ville forårsage skader på miljøet.

Vejstykket mellem Mont-de-Marsan og Pau kan tabe en del af sin trafik, når motorvej A65 bliver åbnet.

Se også 

Somportpasset
Pyrénées-Atlantiques
Aspedalen
Pau

Veje i Frankrig
Pyrénées-Atlantiques
Béarn
ME-FA

ME-FA er en dansk producent af postkasser samt postkasseanlæg. Hovedparten af virksomhedens produkter fremstilles på egne fabrikker i Poznan og Drawsko, Polen. ME-FA's største marked er Danmark, men har stor eksport, især i Norden. Virksomheden eksporterer også til bl.a. UK, Belgien, Holland og Japan.
Virksomheden blev startet i slutningen af 60'erne af Bjarne Sørensen.
ME-FA hovedkontor med bl.a. salg, udvikling og administration ligger i dag i Tåstrup. Virksomheden er i dag ejet af tyske Renz.

Eksterne henvisninger 
Officiel hjemmeside

Fremstillingsvirksomheder i Danmark
Moundou

Moundou er hovedbyen i regionen Logone Occidental i Tchad. Byen har en befolkning på 99.530 indbyggere (1993).

Venskabsbyer 
 Poitiers, Frankrig

Byer i Tchad
Lærernes Pension

Lærernes Pension er et dansk livsforsikringsselskab, organiseret som et aktieselskab, som lærerorganisationer og kommunale arbejdsgiverorganisationer står bag.

Selskabet blev stiftet 31. marts 1993, da mange lærergrupper gik over til overenskomstansættelse.

Selskabets investeringer er lagt ud til eksterne formueforvaltere. Størstedelen af medlemsadministrationen er lagt ud til serviceselskabet Forca, som Lærernes Pension ejer en tredjedel af. De to andre ejere er Pædagogernes pensionskasse PBU samt PKA – Pensionskassernes Administration.

Lærernes Pension administrerer pensionsordninger for flere end 140.000(ultimo 2016) lærere inden for folkeskolen, de private skoler, voksenundervisning og flere andre områder.

Administrerende direktør er Paul Brüniche-Olsen.

Referencer

Ekstern henvisning 
 Lærernes Pensions hjemmeside

Livsforsikringsselskaber i Danmark
Danish DeeJay Awards

Danish DeeJay Awards (ofte forkortet DDJA) er den dansk pris-uddeling der har fundet sted siden år 2001. Bag prisen står en række af de danske DJs, der nominerer en række kunstnere indenfor forskellige kategorier. En række kunstnere som i løbet af det seneste år har gjort sig bemærket inden for diskoverdenen. Foruden selve prisoverrækkelserne, er det også forskellige optrædende kunstnere. Efter selve showet sluttes der normalt af med et afterparty for de deltagende gæster. I 2008 er der også en DJ-messe før selve showet, hvor der er mulighed for at se og prøve det nyeste udstyr. Idémand og arrangør er DJ Morten Brønnum Jensen, der har stået i spidsen for DDJA siden starten. Tidligere blev DDJA afholdt i Ballerup Super Arena, hvor der var plads til omkring 10.000 gæster. I 2017 afholdes DDJA i Amager Bio.

Kategorier 
Der uddeles priser i følgende kategorier

Eksterne henvisninger 
 Danish DeeJay Awards

DeeJay Awards
Prisuddelinger
Kakaki

Kakaki er en tre til fire meter lang metaltrompet brugt i traditionel afrikansk ceremoniel musik. Kakaki er navnet brugt i Tchad, Burkina Faso, Niger og Nigeria. Instrumenterne er også kendt som waza i Tchad og Sudan og malakat i Etiopien.

Blæseinstrumenter
Bandagistloven

Bekendtgørelse af lov om bandagister (i daglig tale blot Bandagistloven) var indtil 1. januar 2007 den lov, hvori bandagisternes virke samt autorisations- og videreuddannelsesbestemmelser var beskrevet.

1. januar 2007 blev Bandagistloven afløst af Autorisationsloven – Lov om autorisation af sundhedspersoner og om sundhedsfaglig virksomhed – hvor bandagisters virke samt autorisations- og videreuddannelsesbestemmelser beskrives i § 63.

Eksterne kilder og henvisninger
 Bekendtgørelse af 10. juni 2003 af lov om bandagister (gældende indtil 1. januar 2007)
 Bekendtgørelse af 22. maj 2006 af lov om autorisation af sundhedspersoner m.m., § 63 (gældende siden 1. januar 2007)

Danmarks love
Sundhedspersonalets videreuddannelseslov

Bekendtgørelse af lov om sundhedspersonalets videreuddannelse (i daglig tale blot Sundhedspersonalets videreuddannelseslov) var indtil 1. januar 2007 den lov, hvori autoriserede sundhedspersoners videreuddannelsesbestemmelser var beskrevet.

1. januar 2007 blev Sundhedspersonalets videreuddannelseslov afløst af Autorisationsloven – Lov om autorisation af sundhedspersoner og om sundhedsfaglig virksomhed – hvor sundhedspersoners videreuddannelsesbestemmelser samt virke og autorisation beskrives.

Eksterne kilder og henvisninger
 Bekendtgørelse af 22. december 1993 af lov om sundhedspersonalets videreuddannelse (gældende indtil 1. januar 2007)
 Bekendtgørelse af 22. maj 2006 af lov om autorisation af sundhedspersoner m.m. (gældende siden 1. januar 2007)

Danmarks love
Friheds- og demokratidagen

Friheds- og demokratidagen er en national helligdag i Tchad, som fejres den 1. december. Regeringens kontorer og forretninger lukker. Helligdagen fejrer Idriss Débys væltning af Hissène Habré i 1990.

Noter og referencer

Mærkedage
Tchad
Mawlid

Mawlid ( mawlidu n-nabiyyi, , nogen gange anvendes blot den korte form مولد som udtales mawlid, mevlid, mevlit, mulud på forskellige arabiske dialekter. Formerne Ma’uled al-nabi, Mawlid an-Nabi eller Milad al-Nabi findes også) er den muslimske afholdelse af Muhammeds fødselsdag, som ofte fejres på den 12. dag i Rabi 'al-Awwal, den tredje måned i islamiske kalender.

I den muslimske verden, støtter de fleste lærde afholdelsen af Mawlid. De mener at fejringen af Mawlid er nødvendig eller tilladt i islam, og ser det som et prisværdigt begivenhed og positiv udvikling,, mens trosretninger som Wahabisme/Salafisme Deobandi og Ahmadiyya misbilliger fejringen og forbyder festen.

Det er ikke kun profeten  Muhammeds mawlid der er tale om, men også andre profeter såsom Adam (fejres hver fredag) og Jesus.

I nogle lande, såsom Egypten og Sudan, benyttes ordet Mawlid også som en fællesbetegnelse for fejringen lokale Sufihelgeners fødselsdage og ikke kun begrænset til fejringen af Muhammeds fødsel.

Shiamuslimer og nogle sunnimuslimer fejrer Mawlid med store processioner, hjemme og moskéerne bliver dekoreret; velgørenhed og mad uddeles til fattige; historier om profeten Muhammads liv bliver fortalt af lærde muslimer og børn reciterer af digte. Mindre suni-sekter som Hizb ut-Tahrir insisterer på at fejringen af Mawlid er bid'ah og dermed automatisk ulovligt.

Referencer

Eksterne henvisninger 

Islam
Mahamat Saleh Haroun

Mahamat-Saleh Haroun (født i 1961, N'Djamena) er en filminstruktør fra Tchad, som har levet i Frankrig siden 1992. Han lavede sin første film, Bye Bye Africa i 1999. Hans anden film Abouna (2002) vandt bedste cinematografipris ved FESPACO, mens Daratt fra 2006 vandt Grand Special Jury-pris ved den 63. filmfestival i Venedig.

Eksterne henvisninger 

 

Filminstruktører fra Tchad
Newham

Newham (officielt: The London Borough of Newham) ligger i Ydre London, og er en bydel i det østlige London. Det blev oprettet i 1965 ved, at kredsene East Ham og West Ham blev slået sammen. Green Street markerer grænsen mellem de to dele. North Woolwich blev også en del af distriktet; dette område blev flyttet over fra Woolwich. Distriktet ledes af en direkte valgt borgmester, men er også underlagt Greater London.

Newham grænser mod bydelene Barking and Dagenham i øst, Greenwich i syd, Hackney og Tower Hamlets i vest og Redbridge i nord. Tre af grænserne markeres af floder: Roding (øst), Themsen (syd) og Lee (vest).

Bydelen tilhører det ydre London, eftersom det ikke lå i det gamle grevskab London.

Efter konstruktionen af Docklands Light Railway (DLR) og udvidelsen af Jubilee-linjen er udbuddet af kollektiv trafik i Newham blevet meget bedre end det var tidligere. Channel Tunnel Rail Link skal få stoppested i Stratford, og Crossrail skal betjene området. London City Airport ligger i Newham.

Newham var en af fem bydele som var vært for Sommer-OL 2012.

Steder i Newham 
 Beckton
 Canning Town, Custom House
 East Ham
 Forest Gate
 Little Ilford
 Manor Park
 North Woolwich
 Plaistow
 Silvertown, Stratford
 Upton Park
 West Ham
Back of My Hand

"Back of My Hand" er en blues-sang, der blev udgivet af bandet The Rolling Stones på deres 2005-album A Bigger Bang.

Den blev skrevet af Mick Jagger og Keith Richards, men det var Jagger, der kom op med ideen til sangen i første omgang.

Richards fortalte om det i august 2005:” Jeg sover nedenunder, og studiet er ovenpå. En nat troede jeg, jeg hørte dette gamle Muddy Waters-nummer jeg ikke kendte, men det viste sig at være Mick, der arbejdede på en slide-del til ”Back of My Hand”. Han har altid været en god, jævn akustisk guitarist, men den elektriske virkede som et utæmmet bæst for ham indtil dette år. Jeg tænkte: Min gud! Drengen fik det endeligt .” 

I modsætning til de andre sange på albummet er det kun de oprindelige nuværende Stones, der indspillede nummeret. Jagger både sang, spillede mundharmonika og guitar på sangen. Richards spillede den elektriske guitar, mens Watts spillede trommerne .

Referencer

Eksterne henvisninger 
Tekst til ”Back of My Hand”

Rolling Stones-sange
Arjen Robben

Arjen Robben (født 23. januar 1984) er en tidligere hollandsk professionel fodboldspiller. Han spillede senest for FC Groningen efter tidligere at have spillet for blandt andre Chelsea F.C., FC Bayern Münchenog Real Madrid C.F. 
Han annoncerede sit karriere stop den 15. juli 2021.

Karriere 

Robben startede sin professionelle karriere i hollandske FC Groningen, hvor han fik sin første optræden for førsteholdet i 1999. I 2002 skrev han kontrakt med PSV Eindhoven, hvor han efter sin første sæson blev kåret som årets talent i Holland.

Flere førende engelske klubber var efter Robben i de følgende år, men det blev Chelsea, som i 2004 sikrede sig hans underskrift. Debuten for London-klubben blev forsinket pga. skader, men han var i sine to første år i klubben med til at sikre mesterskaberne i 2004-05 og 2005-06.

Efter et tredje skadesplaget år i Chelsea, skrev Robben i 2007 under med spanske Real Madrid i en transfer til omkring €35 mio, hvor han var med til at vinde et enkelt mesterskab. I august 2009, skifter Robben til FC Bayern München i en handel på omkring €25 mio. Her scorede han to mål i sin debut. I sin første sæson i München, vandt holdet mesterskabet, hvilket blev Robbens femte mesterskab på otte år. Han blev efter sin første sæson for Bayern München årets spiller i Tyskland. Sidst i juni 2020 annoncerede han at have underskrevet kontrakt med FC Groningen for at slutte, hvor det hele startede. Han stoppede i cirka et år og derefter kom han til FC Groningen for anden gang.

Statistik

Klub 

 1.Inkluderer KNVB Cup, FA Cup, Copa del Rey og DFB-Pokal.
 2.Inkluderer UEFA Champions League og UEFA Europa League.
 3.Inkluderer Eredivisie-playoff, Engelske Liga Cup, FA Community Shield, Spanske Super Cup, Tyske Super Cup, og UEFA Super Cup.

Referencer

Eksterne henvisninger 

Fodboldspillere fra Holland
Fodboldspillere fra Real Madrid CF
Fodboldspillere fra FC Groningen
Fodboldspillere fra PSV Eindhoven
Fodboldspillere fra Chelsea F.C.
Fodboldspillere fra FC Bayern München
Venstrebenede fodboldspillere
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Trinovanter

Trinovanterne, eller trinobanterne var en keltisk stamme, som levede i det nuværende England før romernes invasion. Deres område lå på nordsiden af Themsen, i dagens Essex og Suffolk, og inkluderede også områder, som i dag er del af London. Navnet betyder "de stærke". Hovedstaden lå, hvor romerne anlagde Camulodunum, dagens Colchester. Dette regnes som et mulig sted for det mytiske Camelot.

Da Julius Cæsar invaderede de britiske øer i 55 f.Kr., blev trinovanterne styrtet af Cassivelaunus, som var høvding for catuvellaunerne. Deres egen høvding blev antagelig afsat af Cassivelaunus, og arvingen Mandubracius tog tilflugt hos romerne. Han gav vigtig information til romerne. Til gengæld blev han indsat som høvding over trinovanterne. Da romerne i år 9 blev slået af teutonerne under Arminius, blev deres opmærksomhed fjernet fra Mandubracius, og catuvellaunernes leder Cunobelin angreb dem og tog Camulodunum. 

Trinovanterne forsvandt dermed en tid som selvstændig stamme men dukkede op igen i 61, da de sluttede sig til Boadiceas oprør. Navnet havde da fået en ny form, Troi-novantes ("Det nye Troja"), noget som er kilden til Geoffrey af Monmouths påstand om, at det keltiske Britannien var grundlagt af Brutus, som havde sit ophav i Troja. 

Romersk Britannien
Keltiske stammer
Renshi

Renshi (kanji: 錬士 : hiragana: れんし) er den første instruktør titel ( Shōgō (称号) - inden for japansk kampsport/kampkunst, som man kan forsøge at tage efter 5. dan.

Andre titler
Hanshi
Kyoshi
Sempai
Sensei
Shihan
Soke

Se også 
 Titler i budo

Kampsport
Tunes (ep)

Tunes er en ep med Nephew udgivet i 1998. Det er en demoplade, der derfor ikke kan købes i butikker. Den blev udgivet i 500 eksemplarer og findes kun i privat eje.

Spor 
 "The Factory"
 "Sailor's Tale"
 "The Lost Ones"
 "Winterfriend"
 "How It Feels to Be a Man"
 "Take on Me" (A-ha-cover)

Nephew-album
Album fra 1998
Debut EP'er
Exxon Mobil

Exxon Mobil Corporation eller ExxonMobil (NYSE: XOM), er et olieselskab med hovedkvarter i Irving, USA. Selskabet er nu et af de fire største på verdensbasis efter dannelsen i november 1999 ved en fusion af de tidligere amerikanske olieselskaber Exxon og Mobil. ExxonMobil er moderselskab til en række Exxon, Mobil, og Esso datterselskaber rundt om i verden. Nuværende koncernleder i ExxonMobil er Darren Woods, som tog over efter Rex Tillerson.

Olieselskaber fra USA
Virksomheder i Dallas
Naturgasselskaber fra USA
Kemivirksomheder fra USA
Etableret i 1999
Soke

Soke (kanji: 宗家 : hiragana: そうけ) er en japansk titel der betyder "familieoverhoved" eller "stormester". Oversættelsen af soke til "stormester" er ikke en bogstavelig oversættelse, men den anvendes dog fx i Bujinkans officielle oversættelse af Soke Masaaki Hatsumis titel. Det kan betyde én der er leder af en skole (ryu) eller en mester i en speciel stil. 

Soke bliver nogle gange – fejlagtigt, oversat med "grundlægger af en stil" fordi mange moderne soke er første generation af deres stilart (shodai soke), og dette betyder at der er både soke og grundlægger. Dog er efterfølgerne af den oprindelige shodai soke også selv tituleret som soke. Soke er normalt anset som værende den højeste autoritet inden for en stilart, og har fuld kontrol over emner som gradueringer, pensa, doktriner og disciplin. En soke har ligeledes autoriteten til at udstede et menkyo kaiden. Et certifikat der viser at en person har mestret alle aspekter af sin stil.

I nogle skoler, som Kashima-Shinryu er der en lignende position kaldet Shihanke (katakana: 師範家 : hiragana: しはんけ), der betyder noget i retning af "familiens instruktør" der udfylder en lignende rolle. I nogle stilarter der har både soke og shihanke er det muligt at soke udelukkende er en ærestitel der går i arv mens det er shihanke der er ansvarlig for den egentlige undervisning.

Den udbredte brug af ordet "soke" er kontroversielt i kampsports/kampkunstkredse. Traditionelt set blev soke kun sjældent brugt i Japan, typisk kun inden for meget gamle stilarter – på trods af at det er blevet et mere eller mindre normalt udtryk brugt for ledere af skoler, stiftet gennem de sidste få årtier, der gerne vil genskabe en rekonstruere de ældre stilarter.

Se også 
 Sensei

Kampsport
Japanske ord og vendinger